**Zmluva o prenájme kontajnerov,**

**preprave a likvidácií odpadu**

uzavretá podľa § 269 ods. 2 zákona č. 513/1991 Zb. Obchodný zákonník

v znení neskorších predpisov a doplnkov

**(ďalej len „Zmluva“)**

**Čl. I**

**Zmluvné strany**

**Objednávateľ:**

Obchodné meno: **Bytový podnik mesta Košice, s.r.o.**

Sídlo: Južné nábrežie 13, 042 19 Košice

V mene ktorého koná: **Ing. Peter Vrábel, PhD.**, konateľ – riaditeľ spoločnosti

IČO: 44 518 684

DIČ: 2022722075

IČ DPH: SK 2022722075

Bankové spojenie: Všeobecná úverová banka, a.s.

IBAN: SK51 0200 0000 0030 7256 6955

Zapísaný: v Obchodnom registri Okresného súdu Košice I, oddiel: Sro,

vložka číslo: 22846/V

Kontaktná osoba: Mgr. Aneta Slotová – správca objektov

E-mail: aneta.slotova@bpmk.sk

Mobilný telefón: +421 908 848 536

(ďalej len „**objednávateľ**“)

a

**Poskytovateľ:**

Obchodné meno:

Sídlo:

V mene ktorého koná:

IČO:

DIČ:

IČ DPH:

Bankové spojenie:

IBAN:

Zapísaný:

Kontaktná osoba:

E-mail:

Mobilný telefón:

(ďalej len „**poskytovateľ**“)

(objednávateľ a poskytovateľ spolu ďalej ako **,,zmluvné strany“**)

**Čl. II**

**Preambula**

2.1 Zmluva sa uzatvára s úspešným uchádzačom vo verejnom obstarávaní na predmet zákazky: **,,Prenájom veľkokapacitných kontajnerov, ich preprava a likvidácia odpadu“** postupom podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).

2.2 Účelom tejto zmluvy je upraviť vzájomné vzťahy pri poskytovaní služieb na prenájom veľkokapacitných kontajnerov, ich prepravy a likvidácie odpadu podľa súčasne platných technických noriem a predpisov.

**Čl. III**

 **Predmet zmluvy**

3.1 Predmetom tejto zmluvy je prenájom veľkokapacitných kontajnerov, ich preprava a likvidácia odpadu vrátane dopravy na miesto určenia v súlade s Prílohou č. 1 – Cenová ponuka, ktorá je neoddeliteľnou súčasťou tejto zmluvy.

3.2 Poskytovateľ sa zaväzuje vykonávať pre objednávateľa tieto služby:

1. prenájom veľkokapacitných kontajnerov o objeme 5 m³ / 7 m³,
2. prevziať od objednávateľa za účelom energetického zhodnotenia odpadov, odpad z prenajatých veľkokapacitných kontajnerov označený podľa Katalógu odpadov (Vyhláška MŽP SR č. 365/2015 Z. z.) a špecifikovaný v prílohe č. 4, ktorá tvorí neoddeliteľnú súčasť tejto zmluvy,
3. prevziať od objednávateľa za účelom zhromažďovania a triedenia odpadov v stredisku triedenia odpadov odpad z prenajatých veľkokapacitných kontajnerov označený podľa Katalógu odpadov (Vyhláška MŽP SR č. 365/2015 Z. z.) a špecifikovaný v prílohe č. 5, ktorá tvorí neoddeliteľnú súčasť tejto zmluvy (zmiešané spáliteľné a nespáliteľné druhy odpadov),
4. prevziať od objednávateľa za účelom zneškodnenia odpadov na skládke odpadov odpad z prenajatých veľkokapacitných kontajnerov označený podľa Katalógu odpadov (Vyhláška MŽP SR č. 365/2015 Z. z.) a špecifikovaný v prílohe č. 6, ktorá tvorí neoddeliteľnú súčasť tejto zmluvy.

3.3 Zmluvné strany sa dohodli, že v službách uvedených v bode 3.2 tohto článku je zahrnutá aj poskytovateľom vykonaná preprava veľkokapacitného kontajnera na miesto určené objednávateľom za účelom prenájmu (bod 3.2 písm. a) čl. III zmluvy) a preprava odpadom naplneného veľkokapacitného kontajnera za účelom likvidácie tohto odpadu v súlade s touto zmluvou (bod 3.2 písm. b) až d) čl. III zmluvy), pričom táto preprava nie je zahrnutá do ceny jednotlivej služby uvedenej v  čl. V tejto zmluvy a teda cena za prepravu bude účtovaná osobitne.

3.4 Objednávateľ sa zaväzuje zaplatiť dohodnutú cenu, určenú podľa tejto zmluvy, za službu poskytnutú poskytovateľom.

**Čl. IV**

 **Doba trvania zmluvy**

4.1 Táto zmluva sa uzatvára **na dobu určitú, t.j. 24 mesiacov**, ktorá začne plynúť odo dňa účinnosti tejto zmluvy, resp. **do vyčerpania finančného limitu 50.000,00 Eur bez DPH** podľa toho, ktorá z týchto skutočností nastane skôr.

4.2 Zmluvný vzťah zaniká:

1. písomnou výpoveďou adresovanou druhej zmluvnej strane. Výpovedná lehota je 2-mesačná a začína plynúť prvým dňom nasledujúceho mesiaca od doručenia výpovede druhej zmluvnej strane,
2. písomnou dohodou ku dňu uvedenému v tejto dohode,
3. odstúpením objednávateľa od tejto zmluvy v súlade s bodom 7.13 čl. VII tejto zmluvy.

**Čl. V**

**Cena**

5.1 Zmluvné strany sa vzájomne v súlade so zákonom č. 18/1996 Z. z. o cenách v platnom znení dohodli na tejto cene:

1. prenájom veľkokapacitného kontajnera o objeme 5 m³ ....................... EUR/deň,
2. prenájom veľkokapacitného kontajnera o objeme 7 m³ ....................... EUR/deň,
3. energetické zhodnotenie odpadu (Príloha č. 4) ....................... EUR/t,
4. zhromažďovanie a triedenie odpadov s následným zneškodňovaním odpadu

(Príloha č. 5) ....................... EUR/t,

1. zneškodnenie odpadu skládkovaním (Príloha č. 6) ....................... EUR/t,
2. zneškodnenie nebezpečného elektroodpadu ....................... EUR/t,
3. dovoz a odvoz (jazdný výkon) veľkokapacitného kontajnera ....................... EUR/km.

5.2 K uvedeným cenám bude pripočítaná DPH v zmysle platných predpisov.

5.3 Cenová ponuka poskytovateľa tvorí Prílohu č. 1, ktorá je neoddeliteľnou súčasťou tejto zmluvy.

5.4 Objednávateľ bude objednávať u poskytovateľa služby na základe vyššie uvedených jednotkových cien počas doby trvania tejto zmluvy.

**Čl. VI**

 **Platobné podmienky**

6.1 Cenu za službu podľa čl. V bod 5.1 zmluvy je poskytovateľ povinný fakturovať objednávateľovi písomnou formou, a to najneskôr do 15 dní po vykonaní služby v súlade s touto zmluvou.

6.2 Objednávateľ je povinný uhradiť faktúru do 30 dní od jej doručenia. V prípade omeškania s úhradou faktúry je poskytovateľ oprávnený požadovať od objednávateľa úroky z omeškania vo výške 0,05% z dlžnej ceny za každý deň omeškania.

**Čl. VII**

**Práva a povinnosti zmluvných strán**

7.1 Poskytovateľ je povinný vykonať prepravu dopravným prostriedkom spôsobilým na prevádzku tak, aby vyhovoval príslušným právnym predpisom a predovšetkým podmienkam prevádzky v premávke na pozemných komunikáciách.

7.2 Objednávateľ vyžaduje od poskytovateľa dočistenie stojiska a okolia kontajnera, ak je dočistenie potrebné, bez zbytočného odkladu a to v ten istý pracovný deň ako bol odvezený kontajner. Náklady na prípadné dočistenie stojiska a okolia kontajnera sú súčasťou ceny za odvoz, resp. prenájom veľkokapacitného kontajnera a nesmú byť účtované naviac. Odpad z dočisťovania, ktorý sa už nezmestí do pristaveného veľkokapacitného kontajnera, bude naložený do ďalšieho kontajnera.

7.3 Objednávateľ je povinný prenájom, miesto pristavenia veľkokapacitného kontajnera a prepravu veľkokapacitného kontajnera/odpadu za účelom likvidácie oznámiť telefonicky alebo e-mailom 24 hodín vopred pred požadovaným prenájmom alebo prepravou.

7.4 Ak bude výzva na prenájom alebo prepravu uskutočnená v posledný pracovný deň pred dňom pracovného pokoja, bude kontajner umiestnený, resp. odvoz prevedený v prvý pracovný deň nasledujúci po dni pracovného pokoja.

7.5 Zmluvné strany sa dohodli, že v prípade, ak sa poskytovateľ dostane do omeškania s plnením povinností podľa bodu 3 alebo 4 tohto článku, poskytovateľ je povinný si splniť túto povinnosť v náhradnom termíne do nasledujúcich 24 hodín. V prípade dlhšieho omeškania poskytovateľa vzniká objednávateľovi nárok na zaplatenie zmluvnej pokuty vo výške 100 EUR za každý začatý deň omeškania. Zmluvné strany sa zároveň dohodli, že objednávateľ je oprávnený od poskytovateľa žiadať zaplatenie škody, ktorá mu vznikla porušením povinnosti, na ktorú sa vzťahuje zmluvná pokuta vrátane náhrady škody, ktorá presahuje dojednanú výšku zmluvnej pokuty.

7.6 Za kategorizáciu odpadu zodpovedá objednávateľ. Poskytovateľ má právo vykonať vizuálnu kontrolu odpadu s cieľom overiť deklarované údaje o pôvode, vlastnostiach a zložení odpadu.

7.7 Poskytovateľ má právo odmietnuť odpad, ktorý nie je vyšpecifikovaný v Prílohe č. 4 – č. 6 zmluvy, alebo ak zneškodnenie a zber takéhoto druhu odpadu nie je technicky možný.

7.8 Ak poskytovateľ zistí, že odpad obsahuje iné odpady, ako sú prevádzkovým poriadkom zariadenia na energetické zhodnotenie odpadov a zber odpadov povolené a označené podľa Katalógu odpadov (Vyhláška MŽP SR č. 365/2015 Z. z.) ako kategória odpadu „O” s doporučeným spôsobom zneškodnenia spaľovaním alebo zhromažďovaním odpadov (mimo komunálneho odpadu katalógového čísla skupiny 20), nevykoná služby uvedené v Čl. III bod 3.2 tejto zmluvy a vyúčtuje objednávateľovi všetky náklady, ktoré mu vznikli z dôvodu vrátenia takéhoto odpadu objednávateľovi.

7.9 Nakoľko objednávateľ ako pôvodca odpadu nemá vhodné technické zabezpečenie na využitie odpadov, poskytovateľ zabezpečí využitie časti alebo zložky odpadu ako zdroj druhotnej suroviny. Fyzickým prevzatím odpadu sa poskytovateľ stáva držiteľom využiteľnej zložky odpadu.

7.10 V prípade komisionálneho zneškodnenia odpadu je objednávateľ povinný oznámiť túto skutočnosť poskytovateľovi dva dni vopred a pri zneškodnení odovzdať súpis zneškodňovaného odpadu členovi poverenej komisie.

7.11 Váženie poskytovateľom prevzatého odpadu sa uskutočňuje na certifikovanej váhe poskytovateľa. Dokladom preukazujúcim množstvo odpadu je vážny lístok vystavený poskytovateľom.

7.12 Reklamácie týkajúce sa poskytovaných služieb si objednávateľ môže uplatniť v lehote 7 dní od ich zistenia u poskytovateľa písomne, e-mailom alebo osobne.

7.13 Poskytovateľ prehlasuje, že má všetky potrebné povolenia, súhlasy, oprávnenia a licencie potrebné na výkon činností podľa tejto zmluvy v zmysle právnych predpisov za účelom riadneho plnenia povinností. Tieto povolenia musia ostať v platnosti počas celej doby trvania zmluvy. V prípade potreby predĺženia, opätovného vydania alebo zmeny jednotlivých povolení je poskytovateľ povinný zabezpečiť takéto predĺženie, opätovné vydanie alebo zmenu v dostatočnom časovom predstihu tak, aby disponoval všetkými potrebnými povoleniami nepretržite počas celej doby platnosti zmluvy a mohol riadne vykonávať všetky činnosti v zmysle zmluvy. V prípade, ak objednávateľ zistí porušenie povinnosti poskytovateľa v zmysle predchádzajúcej vety, objednávateľ je oprávnený od tejto zmluvy odstúpiť.

**Čl. VIII**

**Osobitné dojednania**

8.1 Poskytovateľ sa zaväzuje:

1. pristaviť kontajnery (prázdne), v stave spôsobilom na ich užívanie, na dohodnuté miesto a v dohodnutom termíne,
2. odstrániť na vlastné náklady prípadné závady znemožňujúce ich riadne užívanie,
3. vykonať odvoz naplneného kontajnera na základe telefonického alebo e-mailového oznámenia objednávateľa podľa pokynov objednávateľa.

8.2 Objednávateľ sa zaväzuje:

1. prevziať od poskytovateľa kontajner,
2. prenajatý kontajner užívať spôsobom na to určeným,
3. starať sa o ochranu kontajnera pred jeho poškodením a odcudzením,
4. nevykonávať žiadne úpravy prenajatého kontajnera,
5. nemeniť miesto dohodnutého stanovišťa kontajnera bez súhlasu poskytovateľa,
6. oznámiť poskytovateľovi bez zbytočného odkladu poškodenie, zničenie, stratu alebo odcudzenie prenajatého kontajnera,
7. nedávať kontajner do užívania tretej osobe.

**Čl. IX**

 **Záverečné ustanovenia**

9.1 Zmluva nadobúda **platnosť** dňom jej podpísania obidvoma zmluvnými stranami a **účinnosť** v zmysle ust. § 47a ods. 1 zákona č. 40/1964 Zb. Občiansky zákonník v znení neskorších predpisov, dňom nasledujúcim po dni jej zverejnenia v Centrálnom registri zmlúv (crz.gov.sk).

9.2 Akékoľvek zmeny tejto zmluvy vyžadujú písomnú formu dodatkov k tejto zmluve a súhlas obidvoch zmluvných strán. Táto zmluva môže byť menená len formou písomných a očíslovaných dodatkov, ktoré budú schválené a podpísané oprávnenými zástupcami oboch zmluvných strán.

9.3 Zmluvné strany vyhlasujú, že ak sa dôvod neplatnosti vzťahuje len na časť právneho úkonu, je neplatnou len táto časť, pokiaľ z povahy právneho úkonu alebo z jeho obsahu alebo okolností, za ktorých k nemu došlo, nevyplýva, že túto časť nemožno oddeliť od ostatného úkonu.

9.4 Zmluvné strany sa zaväzujú, že budú postupovať v súlade s oprávnenými záujmami druhej strany a že vykonajú všetky právne úkony, ktoré sa ukážu byť nevyhnutné pre realizáciu činností upravených touto zmluvou. Záväzok súčinnosti sa vzťahuje len na také úkony, ktoré prispejú alebo majú prispieť k dosiahnutiu účelu tejto zmluvy.

9.5 V prípade sporného chápania tejto zmluvy sa obidve zmluvné strany budú snažiť predovšetkým o dohodu v dobrom. Pokiaľ sa zmluvné strany nedohodnú v dobrom, budú sa snažiť dosiahnuť súdny zmier. Akékoľvek spory, rozpory alebo nároky vyplývajúce z tejto zmluvy alebo s ňou súvisiace, budú riešiť obchodným súdom miestne príslušným sídlu objednávateľa.

9.6 Právne vzťahy vyplývajúce z tejto zmluvy a neupravené v tejto zmluve sa riadia príslušnými ustanoveniami zákona č. 513/1991 Zb. Obchodný zákonník v znení neskorších predpisov.

9.7 Písomnosti týkajúce sa vzniku, zmeny alebo zániku zmluvného vzťahu založeného touto zmluvou alebo skutočnosti z tohto vzťahu vyplývajúcich si zmluvné strany doručujú poštou ako doporučenú zásielku. Povinnosť doručujúcej strany doručiť písomnosti sa splní len čo adresát písomnosť prevezme alebo čo ju pošta vrátila doručujúcej zmluvnej strane ako nedoručiteľnú alebo ak doručenie písomnosti bolo zmarené konaním alebo opomenutím adresáta. Účinky doručenia nastanú aj vtedy, ak adresát prijatie písomnosti odmietne. Za prijatú sa považujú tiež písomnosti, ktoré druhá zmluvná strana odmietla prevziať. V prípade, ak je s obsahom písomnosti spojené prerušenie/nezačatie plynutia lehoty podľa tejto zmluvy, tak pre prerušenie/nezačatie plynutia lehoty je rozhodný dátum podania písomnosti na pošte.

9.8 Zmluvné strany zhodne záväzne vyhlasujú, že sú oprávnené uzavrieť túto zmluvu, a že táto zmluva nebola uzavretá za nevýhodných ani nevyhovujúcich podmienok pre žiadnu zmluvnú stranu. Súčasne zmluvné strany zhodne záväzne vyhlasujú, že sa s touto zmluvou dôkladne oboznámili a jej obsahu porozumeli, súhlasia s ňou, zaväzujú sa ustanovenia tejto zmluvy plniť, pričom zmluvné strany na znak toho, že táto zmluva je určitá, zrozumiteľná a zodpovedá ich slobodnej vôli, vlastnoručne podpísali túto zmluvu prostredníctvom svojich oprávnených zástupcov.

9.9 Táto zmluva sa vyhotovuje v **štyroch /4/** rovnopisoch, z toho **dva /2/** rovnopisy obdrží objednávateľ a **dva /2/** rovnopisy obdrží zhotoviteľ.

9.10 Neoddeliteľnou súčasťou tejto zmluvy je:

 **Príloha č. 1 – Cenová ponuka**

**Príloha č. 4 – Energetické zhodnotenie odpadov – spáliteľný odpad**

**Príloha č. 5 – Zhromažďovanie a triedenie odpadov s následným materiálovým**

 **zhodnotením alebo zneškodnením odpadu – nespáliteľný odpad**

**Príloha č. 6 - Zhodnotenie/zneškodnenie odpadu**

V Košiciach, dňa: V ................................, dňa:

...................................................................... .........................................................................

 **Bytový podnik mesta Košice, s.r.o.**

Ing. Peter Vrábel, PhD. - konateľ